తిలక్ వర్మ

నంబూరి ఠాకూర్‌ తిలక్‌ వర్మ భారతదేశానికి చెందిన క్రికెట్ క్రీడాకారుడు. ఆయన 2020లో అండర్‌-19 ప్రపంచ కప్ లో భారత్ తరపున ప్రాతినిధ్యం వహించాడు. 
జననం
నంబూరి ఠాకూర్‌ తిలక్‌ వర్మ 2002 నవంబరు 8న హైదరాబాద్‌లో నంబూరి నాగరాజు, గాయత్రీదేవి దంపతులకు జన్మించాడు.

క్రీడా జీవితం
తిలక్‌ వర్మ చందాన‌గ‌ర్ పీజేఆర్ స్టేడియంలో కోచ్ స‌లాం శిక్ష‌ణ‌లో తీసుకున్నాడు. ఆయన ప్రస్తుతం లింగంప‌ల్లిలోని లేగ‌ల క్రికెట్ అకాడ‌మీలో శిక్ష‌ణ పొందుతున్నాడు. తిలక్‌ వర్మ  2018-19 రంజీ ట్రోఫీలో హైద‌రాబాద్ త‌ర‌పున ఫ‌స్ట్ క్లాస్ అరంగేట్రం చేశాడు. ఆయన అండర్‌-19 ప్రపంచకప్‌ 2020లో రన్నరప్‌గా నిలిచిన భారత జట్టులో సభ్యుడిగా ఉన్నాడు. 2022 జనవరి 31 నాటికీ  లిస్ట్-ఏ లో 16 మ్యాచ్‌లు ఆడి 784 పరుగులు చేశాడు.

ఐపీఎల్‌
తిల‌క్ వ‌ర్మ ఐపీఎల్‌ -2022 మెగా వేలంలో 20 లక్షల బేస్ ప్రైజ్‌తో తిల‌క్ వ‌ర్మ వేలంలోకి రాగా మొద‌ట సన్ రైజర్స్ హైదరాబాద్ బిడ్ చేసింది. అనంత‌రం రాజస్తాన్ రాయల్స్ కూడా పోటీ ప‌డ‌టంతో తిల‌క్ వ‌ర్మ ధ‌ర 50 ల‌క్షలు దాటింది. ఇక్కడ హైద‌రాబాద్ త‌ప్పుకోగా,  రాజ‌స్తాన్‌కు పోటీగా చెన్నై సూపర్ కింగ్స్ వేలం రేసులోకి వ‌చ్చింది. కాసేప‌టికి రాజ‌స్తాన్ త‌ప్పుకోగా, ముంబై ఇండియన్స్ రేసులోకి రావడంతో ముంబై, చెన్నై తీవ్రంగా పోటీ ప‌డ‌గా చివ‌ర‌కు కోటి 70 లక్షలకు ముంబై ఇండియన్స్ జట్టు కొనుగోలు చేసింది.

మూలాలు

వర్గం:2002 జననాలు